title: Komission delegoitu direktiivi (EU) 2019/175, annettu 16 päivänä marraskuuta 2018, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen tiettyjen laserputkien ikkunarakenteiden sintrattujen liitosten sisältämää lyijyoksidia koskevan poikkeuksen osalta (ETA:n kannalta merkityksellinen teksti.)

text:
                  5.2.2019

                  FI

                  Euroopan unionin virallinen lehti

                  L 33/23

         KOMISSION DELEGOITU DIREKTIIVI (EU) 2019/175,
         annettu 16 päivänä marraskuuta 2018,
         Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen tiettyjen laserputkien ikkunarakenteiden sintrattujen liitosten sisältämää lyijyoksidia koskevan poikkeuksen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
         sekä katsoo seuraavaa:

                     (1)

                     Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä III lueteltuja tiettyjä vaarallisia aineita. Kyseistä vaatimusta ei sovelleta direktiivin 2011/65/EU liitteessä III lueteltuihin käyttötarkoituksiin.

                     (2)

                     Sähkö- ja elektroniikkalaitteiden eri luokat, joihin direktiiviä 2011/65/EU sovelletaan (luokat 1–11), luetellaan mainitun direktiivin liitteessä I.

                     (3)

                     Lyijy on rajoitusten kohteena oleva aine, joka mainitaan direktiivin 2011/65/EU liitteessä II. Rajoituksen ulkopuolelle on kuitenkin jätetty lyijyoksidin käyttö argon- ja kryptonlaserputkien ikkunarakenteiden sintratuissa liitoksissa, ja se sisältyy tällä hetkellä mainitun direktiivin liitteessä III olevaan poikkeukseen 32. Luokkien 1–7 ja 10 osalta poikkeuksen voimassaolo päättyi 21 päivänä heinäkuuta 2016.

                     (4)

                     Komissio vastaanotti tämän poikkeuksen uusimista koskevan, direktiivin 2011/65/EU 5 artiklan 5 kohdan mukaisen hakemuksen ennen 21 päivää tammikuuta 2015. Poikkeus on voimassa, kunnes kyseistä hakemusta koskeva päätös on tehty.

                     (5)

                     Lyijyä sisältäviä laserlaitteita käytetään koherentin valon lähteinä monenlaisissa kriittisissä tieteellisissä ja teollisissa käyttötarkoituksissa, kuten spektroskopiassa, mikroskopiassa ja holografiassa. Lyijyoksidipohjainen materiaali muodostaa argon- ja kryptonlasertuotteissa kriittisen lämpömekaanisesti vakaan tyhjötiiviin tiivisteen optiikan ja laserputken välissä.

                     (6)

                     Lyijyn korvaaminen tai poistaminen on edelleen tieteellisesti ja teknisesti mahdotonta argon- ja kryptonlaserputkissa, koska luotettavia korvaavia materiaaleja ei ole. Poikkeus ei vaikuta heikentävästi Euroopan parlamentin ja neuvoston asetuksen (EY) N:o 1907/2006 (2) mukaiseen ympäristön- ja terveydensuojeluun. Sen vuoksi lyijyoksidin käyttöä argon- ja kryptonlaserputkien ikkunarakenteiden sintratuissa liitoksissa koskeva poikkeus olisi uusittava luokkien 1–7 ja 10 osalta.

                     (7)

                     Koska markkinoilla ei ole tällä hetkellä eikä todennäköisesti lähitulevaisuudessakaan saatavilla luotettavia vaihtoehtoja kyseessä olevia käyttötarkoituksia varten, luokkia 1–7 ja 10 koskeva poikkeus olisi uusittava enintään viideksi vuodeksi 21 päivään heinäkuuta 2021 saakka. Ottaen huomioon tulokset, joita käynnissä olevista ponnisteluista luotettavan korvaavan aineen löytämiseksi on saatu, poikkeuksen voimassaololla tuskin on kielteisiä vaikutuksia innovointiin.

                     (8)

                     Muiden luokkien kuin luokkien 1–7 ja 10 osalta nykyinen poikkeus on edelleen voimassa direktiivin 2011/65/EU 5 artiklan 2 kohdan toisessa alakohdassa vahvistettujen voimassaoloaikojen mukaisesti. Selvyyden vuoksi voimassaolon päättymispäivät olisi lisättävä mainitun direktiivin liitteeseen III.

                     (9)

                     Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

            1 artikla
            Muutetaan direktiivin 2011/65/EU liite III tämän direktiivin liitteen mukaisesti.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 29 päivään helmikuuta 2020. Niiden on viipymättä toimitettava nämä säännökset kirjallisina komissiolle.
               Jäsenvaltioiden on sovellettava näitä säännöksiä 1 päivästä maaliskuuta 2020.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Brysselissä 16 päivänä marraskuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 174, 1.7.2011, s. 88.

            (2)  Euroopan parlamentin ja neuvoston asetus (EY) N:o 1907/2006, annettu 18. joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta (EUVL L 396, 30.12.2006, s. 1).

            LIITE
            Korvataan liitteessä III oleva poikkeus 32 seuraavasti:

                           ”32

                           Lyijyoksidi argon- ja kryptonlaserputkien ikkunarakenteiden sintratuissa liitoksissa

                           Päättyy

                                       —

                                       21.7.2021 luokkien 1–7 ja 10 osalta,

                                       —

                                       21.7.2021 luokkien 8 ja 9 osalta, lukuun ottamatta in vitro -diagnostiikkaan tarkoitettuja lääkinnällisiä laitteita ja teollisuuden tarkkailu- ja valvontalaitteita,

                                       —

                                       21.7.2023 luokan 8 in vitro -diagnostiikkaan tarkoitettujen lääkinnällisten laitteiden osalta,

                                       —

                                       21.7.2024 luokan 9 teollisuuden tarkkailu- ja valvontalaitteiden sekä luokan 11 osalta.”


title: Komission delegoitu direktiivi (EU) 2019/176, annettu 16 päivänä marraskuuta 2018, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen tiettyjen diodien metallipinnoitekerroksen sisältämää lyijyä koskevan poikkeuksen osalta (ETA:n kannalta merkityksellinen teksti.)

text:
                  5.2.2019

                  FI

                  Euroopan unionin virallinen lehti

                  L 33/26

         KOMISSION DELEGOITU DIREKTIIVI (EU) 2019/176,
         annettu 16 päivänä marraskuuta 2018,
         Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen tiettyjen diodien metallipinnoitekerroksen sisältämää lyijyä koskevan poikkeuksen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan
         sekä katsoo seuraavaa:

                     (1)

                     Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä III lueteltuja tiettyjä vaarallisia aineita. Kyseistä vaatimusta ei sovelleta direktiivin 2011/65/EU liitteessä III lueteltuihin käyttötarkoituksiin.

                     (2)

                     Sähkö- ja elektroniikkalaitteiden eri luokat, joihin direktiiviä 2011/65/EU sovelletaan (luokat 1–11), luetellaan mainitun direktiivin liitteessä I.

                     (3)

                     Lyijy on rajoitusten kohteena oleva aine, joka mainitaan direktiivin 2011/65/EU liitteessä II. Rajoituksen ulkopuolelle on kuitenkin jätetty lyijyn käyttö sinkkiboraattilasikoteloisten suurjännitediodien metallipinnoitekerroksessa, ja se sisältyy tällä hetkellä mainitun direktiivin liitteessä III olevaan poikkeukseen 37. Luokkien 1–7 ja 10 osalta poikkeuksen voimassaolo päättyi 21 päivänä heinäkuuta 2016.

                     (4)

                     Komissio vastaanotti tämän poikkeuksen uusimista koskevan, direktiivin 2011/65/EU 5 artiklan 5 kohdan mukaisen hakemuksen ennen 21 päivää tammikuuta 2015. Poikkeus on voimassa, kunnes kyseistä hakemusta koskeva päätös on tehty.

                     (5)

                     Suurjännitediodeja käytetään tietotekniikka- ja televiestintälaitteiden ulkoisissa virtalähteissä ja autoteollisuuden sovelluksissa. Suurjännitediodien valmistusprosessin aikana lasihelmissä oleva lyijy liukenee metallipinnoitenesteeseen, minkä tuloksena diodien metallipinnoitekerroksen lyijypitoisuus on noin 2,5 prosenttia. Lyijyä ei siis lisätä tarkoituksellisesti, vaan lyijypitoisuus johtuu lyijyä sisältävän lasin aiheuttamasta kontaminoitumisesta.

                     (6)

                     Suurjännitediodin metallipinnoitekerroksen kontaminoitumisen estäminen on tieteellisistä ja teknisistä syistä mahdoton toteuttaa, eikä markkinoilla ole saatavilla luotettavia korvaavia aineita. Poikkeus ei vaikuta heikentävästi Euroopan parlamentin ja neuvoston asetuksen (EY) N:o 1907/2006 (2) mukaiseen ympäristön- ja terveydensuojeluun. Sen vuoksi lyijyn käyttöä sinkkiboraattilasikoteloisten suurjännitediodien metallipinnoitekerroksessa koskeva poikkeus olisi uusittava luokkien 1–7 ja 10 osalta.

                     (7)

                     Koska lyijyn poistaminen estämällä lyijystä aiheutuva kontaminoituminen kyseisissä käyttötarkoituksissa on edelleen mahdotonta ja koska markkinoilla ei ole vielä saatavilla luotettavia vaihtoehtoja, luokkia 1–7 ja 10 koskeva poikkeus olisi uusittava enintään viideksi vuodeksi 21 päivään heinäkuuta 2021 saakka. Ottaen huomioon tulokset, joita käynnissä olevista ponnisteluista luotettavan korvaavan aineen löytämiseksi on saatu, poikkeuksen voimassaololla tuskin on kielteisiä vaikutuksia innovointiin.

                     (8)

                     Muiden luokkien kuin luokkien 1–7 ja 10 osalta nykyinen poikkeus on edelleen voimassa direktiivin 2011/65/EU 5 artiklan 2 kohdan toisessa alakohdassa vahvistettujen voimassaoloaikojen mukaisesti. Selvyyden vuoksi voimassaolon päättymispäivät olisi lisättävä mainitun direktiivin liitteeseen III.

                     (9)

                     Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

            1 artikla
            Muutetaan direktiivin 2011/65/EU liite III tämän direktiivin liitteen mukaisesti.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 29 päivään helmikuuta 2020. Niiden on viipymättä toimitettava nämä säännökset kirjallisina komissiolle.
               Jäsenvaltioiden on sovellettava näitä säännöksiä 1 päivästä maaliskuuta 2020.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Brysselissä 16 päivänä marraskuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 174, 1.7.2011, s. 88.

            (2)  Euroopan parlamentin ja neuvoston asetus (EY) N:o 1907/2006, annettu 18. joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta (EUVL L 396, 30.12.2006, s. 1).

            LIITE
            Korvataan liitteessä III oleva poikkeus 37 seuraavasti:

                           ”37

                           Lyijy sinkkiboraattilasikoteloisten suurjännitediodien metallipinnoitekerroksessa

                           Päättyy

                                       —

                                       21.7.2021 luokkien 1–7 ja 10 osalta,

                                       —

                                       21.7.2021 luokkien 8 ja 9 osalta, lukuun ottamatta in vitro -diagnostiikkaan tarkoitettuja lääkinnällisiä laitteita ja teollisuuden tarkkailu- ja valvontalaitteita,

                                       —

                                       21.7.2023 luokan 8 in vitro -diagnostiikkaan tarkoitettujen lääkinnällisten laitteiden osalta,

                                       —

                                       21.7.2024 luokan 9 teollisuuden tarkkailu- ja valvontalaitteiden sekä luokan 11 osalta.”


title: Komission delegoitu direktiivi (EU) 2019/177, annettu 16 päivänä marraskuuta 2018, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen aktivaattorina valaisevassa jauheessa fluoresoivissa purkauslampuissa käytettävää lyijyä koskevan poikkeuksen osalta (ETA:n kannalta merkityksellinen teksti.)

text:
                  5.2.2019

                  FI

                  Euroopan unionin virallinen lehti

                  L 33/29

         KOMISSION DELEGOITU DIREKTIIVI (EU) 2019/177,
         annettu 16 päivänä marraskuuta 2018,
         Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen aktivaattorina valaisevassa jauheessa fluoresoivissa purkauslampuissa käytettävää lyijyä koskevan poikkeuksen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan
         sekä katsoo seuraavaa:

                     (1)

                     Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja tiettyjä vaarallisia aineita. Kyseistä vaatimusta ei sovelleta direktiivin 2011/65/EU liitteessä III lueteltuihin käyttötarkoituksiin.

                     (2)

                     Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

                     (3)

                     Lyijy on rajoitusten kohteena oleva aine, joka mainitaan direktiivin 2011/65/EU liitteessä II. Lyijyn käyttö aktivaattorina valaisevassa jauheessa (enintään 1 painoprosenttia lyijyä) purkauslampuissa, joita käytetään esimerkiksi BSP-loisteainetta (BaSi2O5:Pb) sisältävinä solariumlamppuina vapautettiin kuitenkin kyseisestä rajoituksesta ja se sisältyy tällä hetkellä kyseisen direktiivin liitteessä olevaan 18 b kohtaan. Poikkeuksen alkuperäinen päättymispäivä oli luokkien 1–7 ja 10 osalta 21 päivä heinäkuuta 2016 kyseisen direktiivin 5 artiklan 2 kohdan toisen alakohdan mukaisesti.

                     (4)

                     Komissio vastaanotti tämän poikkeuksen uusimista koskevan, direktiivin 2011/65/EU 5 artiklan 5 kohdan ensimmäisen alakohdan mukaisen hakemuksen ennen 21 päivää tammikuuta 2015. Tämä poikkeus on voimassa, kunnes kyseistä hakemusta koskeva päätös on tehty kyseisen artiklan toisen kohdan mukaisesti.

                     (5)

                     Lisäksi komissio vastaanotti tammikuussa 2015 hakemuksen nro 2015-3, joka koskee uuden poikkeuksen sisällyttämistä liitteeseen IV siltä osin kuin on kyse purkauslampuista, joita käytetään loisteainetta sisältävinä valohoitolamppuina (lääkinnällisenä laitteena). Koska arviointi osoitti, että lääkinnälliseen käyttöön tarkoitettu lamppu voi mekaanisesti sopia solariumlaitteeseen ja päinvastoin, nämä poikkeusta koskevat hakemukset päätettiin sisällyttää liitteessä III olevan poikkeuksen 18 b arviointiin.

                     (6)

                     Toimiessaan aktivaattorina valaisevassa jauheessa lyijyn edellytetään mahdollistavan BSP-loisteaineen fluoresoinnin. Se muuntaa 254 nm:n säteilyn määritetyksi UV-säteilyksi (290 nm–400 nm) ja sitä käytetään yli 95 prosentissa fluoresoivia matalapaineisia elohopeahöyrylamppuja, joita käytetään sisätiloissa solariumkäytössä sekä tietyissä lääkinnällisissä sovelluksissa. Se tuottaa UV-intensiteetin, jonka aallonpituus on 350 nm, jota ihon pigmentoitumisen käynnistyminen edellyttää.

                     (7)

                     Solariumlaitteita säännellään EU:ssa tiukasti ja kaikkien lyijyn vaihtoehtojen olisi täytettävä luotettavuuteen, turvallisuuteen ja terveysriskeihin liittyvät kriteerit. Tällaisia vaihtoehtoja ei tällä hetkellä ole.

                     (8)

                     Lyijyn korvaaminen tai poistaminen tietyistä purkauslampuista, joissa käytetään BSP-loisteainetta, on tieteellisesti ja teknisesti mahdoton toteuttaa korvaavien aineiden puuttumisen vuoksi. Poikkeus on Euroopan parlamentin ja neuvoston asetuksen (EY) N:o 1907/2006 (2) mukainen eikä näin ollen vaikuta heikentävästi siinä säädettyyn ympäristön- ja terveydensuojeluun. Poikkeus, joka koskee lyijyn käyttöä aktivaattorina valaisevassa jauheessa (enintään 1 painoprosenttia lyijyä) purkauslampuissa, joita käytetään esimerkiksi BSP-loisteainetta sisältävinä solariumlamppuina, olisi sen vuoksi uusittava.

                     (9)

                     Koska markkinoilla ei kyseisille käyttötarkoituksille ole luotettavia vaihtoehtoja, tällaisia käyttötarkoituksia koskeva poikkeus olisi uusittava direktiivin 2011/65/EU liitteessä I olevien luokkien 1–7 ja 10 osalta enintään viiden vuoden ajaksi 21 päivään heinäkuuta 2021 saakka. Ottaen huomioon tulokset, joita käynnissä olevista ponnisteluista luotettavan korvaavan aineen löytämiseksi on saatu, poikkeuksen voimassaololla tuskin on kielteisiä vaikutuksia innovointiin.

                     (10)

                     Muiden luokkien kuin direktiivin 2011/65/EU liitteessä I olevien luokkien 1–7 ja 10 osalta nykyinen poikkeus on edelleen voimassa direktiivin 2011/65/EU 5 artiklan 2 kohdan toisessa alakohdassa vahvistettujen voimassaoloaikojen mukaisesti. Oikeudellisen selvyyden vuoksi voimassaolon päättymispäivät olisi lisättävä mainitun direktiivin liitteeseen III.

                     (11)

                     Kun otetaan huomioon hakemus nro 2015–3 ja se, että lääkinnälliseen käyttöön tarkoitettu lamppu voi mekaanisesti sopia solariumlaitteeseen ja päinvastoin, direktiivin 2011/65/EU liitteeseen III olisi lisättävä uusi lääkinnällisiä sovelluksia (lukuun ottamatta direktiivin 2011/65/EU liitteessä IV olevan 34 kohdan kattamia käyttötarkoituksia) koskeva 18 b–I alakohta. Tätä alakohtaa olisi sovellettava luokkiin 5 ja 8, ja se on voimassa 21 päivään heinäkuuta 2021.

                     (12)

                     Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

            1 artikla
            Muutetaan direktiivin 2011/65/EU liite III tämän direktiivin liitteen mukaisesti.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 29 päivään helmikuuta 2020. Niiden on viipymättä toimitettava nämä säännökset kirjallisina komissiolle.
               Jäsenvaltioiden on sovellettava näitä säännöksiä viimeistään 1 päivästä maaliskuuta 2020.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Brysselissä 16 päivänä marraskuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 174, 1.7.2011, s. 88.

            (2)  Euroopan parlamentin ja neuvoston asetus (EY) N:o 1907/2006, annettu 18. joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta (EUVL L 396, 30.12.2006, s. 1).

            LIITE
            Korvataan liitteessä III oleva poikkeus 18 b seuraavasti:

                           ”18 b

                           Lyijy aktivaattorina valaisevassa jauheessa (enintään 1 painoprosenttia lyijyä) purkauslampuissa, joita käytetään esimerkiksi BSP-loisteainetta (BaSi2O5:Pb) sisältävinä solariumlamppuina

                           Päättyy

                                       —

                                       21.7.2021 luokkien 1–7 ja 10 osalta;

                                       —

                                       21.7.2021 luokkien 8 ja 9 osalta, lukuun ottamatta in vitro -diagnostiikkaan tarkoitettuja lääkinnällisiä laitteita ja teollisuuden tarkkailu- ja valvontalaitteita,

                                       —

                                       21.7.2023 luokan 8 in vitro -diagnostiikkaan tarkoitettujen lääkinnällisten laitteiden osalta,

                                       —

                                       21.7.2024 luokan 9 teollisuuden tarkkailu- ja valvontalaitteiden sekä luokan 11 osalta.

                           18 b-I

                           Lyijy aktivaattorina valaisevassa jauheessa (enintään 1 painoprosenttia lyijyä) purkauslampuissa, joita käytetään esimerkiksi BSP-loisteainetta (BaSi2O5:Pb) sisältävinä valohoitolamppuina

                           Sovelletaan luokkiin 5 ja 8 (lukuun ottamatta liitteen IV 34 kohdan kattamia käyttötarkoituksia) ja päättyy 21.7.2021.”


title: Komission delegoitu direktiivi (EU) 2019/178, annettu 16 päivänä marraskuuta 2018, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen tiettyjen ammattikäyttöön tarkoitettujen työkoneiden laakereiden ja holkkien sisältämää lyijyä koskevan poikkeuksen osalta (ETA:n kannalta merkityksellinen teksti.)

text:
                  5.2.2019

                  FI

                  Euroopan unionin virallinen lehti

                  L 33/32

         KOMISSION DELEGOITU DIREKTIIVI (EU) 2019/178,
         annettu 16 päivänä marraskuuta 2018,
         Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen tiettyjen ammattikäyttöön tarkoitettujen työkoneiden laakereiden ja holkkien sisältämää lyijyä koskevan poikkeuksen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan
         sekä katsoo seuraavaa:

                     (1)

                     Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä III lueteltuja tiettyjä vaarallisia aineita. Kyseistä vaatimusta ei sovelleta direktiivin 2011/65/EU liitteessä III lueteltuihin käyttötarkoituksiin.

                     (2)

                     Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

                     (3)

                     Lyijy on rajoitusten kohteena oleva aine, joka mainitaan direktiivin 2011/65/EU liitteessä II. Komissio vastaanotti direktiivin 2011/65/EU 5 artiklan 3 kohdan mukaisesti heinäkuussa 2015 hakemuksen, joka koskee uuden poikkeuksen sisällyttämistä liitteeseen III luokan 11 osalta siltä osin kuin on kyse lyijyn käytöstä ammattikäyttöön tarkoitettujen työkoneiden diesel- tai kaasupolttoaineita käyttävien polttomoottorien laakereissa ja holkeissa.

                     (4)

                     Lyijyä sisältävät laakerit ja holkit ovat välttämättömiä riittäväntasoisen luotettavuuden saavuttamiseksi kiinnileikkautumisen keston (seizure resistance), muokkautuvuuden (conformability), epäpuhtauksien vastaanottokyvyn (embedability) ja epäpuhtauksien siedon (debris resistance) osalta sekä suurikokoisissa moottoreissa että ammattikäyttöön vaikeissa ja vaativissa ympäristöissä tarkoitettujen työkoneiden, kuten siirrettävien ilmakompressorien, siirrettävien hitsauskoneiden ja siirrettävien nostureiden moottoreissa.

                     (5)

                     Markkinoilla ei tällä hetkellä ole saatavilla sellaisia lyijyttömiä vaihtoehtoja, jotka tarjoaisivat riittäväntasoisen luotettavuuden sellaisilla käyttöalueilla, joilla ammattikäyttöön tarkoitettujen työkoneiden moottoreita käytetään.

                     (6)

                     Lyijyn korvaaminen tietyissä ammattikäyttöön tarkoitettujen työkoneiden moottoreissa tai poistaminen niistä on tieteellisesti ja teknisesti mahdoton toteuttaa korvaavien aineiden puuttumisen vuoksi. Poikkeus on Euroopan parlamentin ja neuvoston asetuksen (EY) N:o 1907/2006 (2) mukainen eikä näin ollen vaikuta heikentävästi siinä säädettyyn ympäristön- ja terveydensuojeluun. Olisi näin ollen myönnettävä poikkeus, joka koskee lyijyn käyttöä ammattikäyttöön tarkoitettujen työkoneiden tiettyjen diesel- tai kaasupolttoaineita käyttävien polttomoottorien laakereissa ja holkeissa, ja lisättävä direktiivin 2011/65/EU liitteeseen III uusi kohta 42. Jotta vältetään liitteessä III olevien poikkeusten soveltamisalojen päällekkäisyys ja varmistetaan oikeudellinen selkeys, olisi lisättävä, että liitteessä III olevan 6 c kohdan kattamat käyttötarkoitukset eivät kuulu direktiivin 2011/65/EU liitteeseen III sisällytettävän uuden 42 kohdan soveltamisalaan.

                     (7)

                     Koska markkinoilla ei asianomaisiin käyttötarkoituksiin ole tällä hetkellä saatavilla luotettavia vaihtoehtoja eikä niitä todennäköisesti ole markkinoilla saatavilla lähitulevaisuudessakaan, olisi myönnettävä direktiivin 2011/65/EU liitteessä I olevaa 11 luokkaa koskeva poikkeus enintään viiden vuoden ajaksi siten, että sen voimassaolo alkaa 22 päivänä heinäkuuta 2019, joka on se päivämäärä, johon mennessä luokka 11 tulee direktiivin 2011/65/EU 4 artiklan 1 kohdan soveltamisalan piiriin. Ottaen huomioon tulokset, joita käynnissä olevista ponnisteluista luotettavan korvaavan aineen löytämiseksi on saatu, poikkeuksen voimassaololla tuskin on kielteisiä vaikutuksia innovointiin.

                     (8)

                     Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

            1 artikla
            Muutetaan direktiivin 2011/65/EU liite III tämän direktiivin liitteen mukaisesti.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 21 päivään heinäkuuta 2019. Niiden on viipymättä toimitettava nämä säännökset kirjallisina komissiolle.
               Jäsenvaltioiden on sovellettava näitä säännöksiä 22 päivästä heinäkuuta 2019.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Brysselissä 16 päivänä marraskuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 174, 1.7.2011, s. 88.

            (2)  Euroopan parlamentin ja neuvoston asetus (EY) N:o 1907/2006, annettu 18. joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta (EUVL L 396, 30.12.2006, s. 1).

            LIITE
            Lisätään liitteeseen III kohta 42 seuraavasti:

                           ”42

                           Lyijy ammattikäyttöön tarkoitettujen työkoneiden tiettyjen diesel- tai kaasupolttoaineita käyttävien polttomoottorien laakereissa ja holkeissa, kun:

                                       —

                                       moottorin kokonaisiskutilavuus ≥ 15 litraa;
                                       tai

                                       —

                                       moottorin kokonaisiskutilavuus < 15 litraa ja moottori on suunniteltu toimimaan käytössä, jossa käynnistyssignaalin ja täyden kuormituksen välisen ajan edellytetään olevan alle 10 sekuntia; tai säännöllinen huolto tapahtuu tavallisesti ulkona vaikeassa ja likaisessa ympäristössä, kuten kaivos-, rakennus- ja maatalousalaan liittyvissä käyttötarkoituksissa.

                           Sovelletaan luokkaan 11, lukuun ottamatta tämän liitteen 6 c kohdan kattamia käyttötarkoituksia.
                           Voimassaolo päättyy 21.7.2024.”


title: Komission delegoitu direktiivi (EU) 2017/1975, annettu 7 päivänä elokuuta 2017, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen sen poikkeuksen osalta, joka koskee kadmiumia väriä muuntavissa ledeissä näyttöjärjestelmissä (ETA:n kannalta merkityksellinen teksti. )

text:
               31.10.2017

               FI

               Euroopan unionin virallinen lehti

               L 281/29

         KOMISSION DELEGOITU DIREKTIIVI (EU) 2017/1975,
   annettu 7 päivänä elokuuta 2017,
   Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen sen poikkeuksen osalta, joka koskee kadmiumia väriä muuntavissa ledeissä näyttöjärjestelmissä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä kadmiumia.

               (2)

               Liitteessä III olevassa 39 kohdassa vapautettiin kadmiumin käyttö väriä muuntavissa ledeissä, joita käytetään valaistus- ja näyttöjärjestelmissä, kiellosta 1 päivään heinäkuuta 2014 saakka. Komissio vastaanotti tämän poikkeuksen uusimista koskevan direktiivin 2011/65/EU 5 artiklan 5 kohdan mukaisen hakemuksen ennen 1 päivää tammikuuta 2013.

               (3)

               Kvanttipisteitä käyttävillä väriä muuntavilla ledeillä on osoittautunut olevan aiempaan teknologiaan verrattuna energiatehokkuuteen ja väritehoon liittyviä etuja. Kadmiumpohjaisten kvanttipisteiden käytöllä näyttöjärjestelmissä on myönteinen kokonaisvaikutus niiden alhaisesta energiankulutuksesta johtuen verrattuna nykyisin saatavilla olevaan vaihtoehtoiseen teknologiaan. Kadmiumpohjaisten kvanttipisteiden korvaamisesta näyttösovelluksissa, joissa kvanttipisteitä käytetään, ympäristölle, terveydelle ja kuluttajien turvallisuudelle aiheutuvat kokonaishaitat ovat todennäköisesti merkittävämpiä kuin siitä ympäristölle, terveydelle ja kuluttajien turvallisuudelle koituvat kokonaishyödyt.

               (4)

               Kadmiumselenidin käytölle näyttöjen valaistussovelluksissa käytettävien valon taajuutta alentavien (downshifting) kadmiumpohjaisten puolijohde-nanokristalli-kvanttipisteiden osalta olisi näin ollen myönnettävä poikkeus kiellosta kahden vuoden ajaksi siitä, kun delegoitu direktiivi julkaistaan Euroopan unionin virallisessa lehdessä. Tästä poikkeuksen lyhyestä voimassaoloajasta ei todennäköisesti aiheudu kielteisiä vaikutuksia innovointiin eikä kadmiumia sisältämättömien vaihtoehtojen kehittämiseen.

               (5)

               Kadmiumpohjaisia kvanttipisteitä käyttäviä ledejä ei ole vielä saatavilla markkinoilla valaistustarkoituksiin eivätkä niiden mahdolliset edut verrattuna nykyiseen teknologiaan ole asianmukaisella tavalla määrällisesti ilmaistavissa, joten valaistussovelluksia koskevan poikkeuksen uusiminen ei ole perusteltua.

               (6)

               Sen vuoksi direktiivin 2011/65/EI liitettä III olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite III tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään [päivämäärä – 12 kuukautta tämän direktiivin voimaantulosta]. Niiden on viipymättä toimitettava komissiolle kirjallisina nämä säännökset.
   Jäsenvaltioiden on sovellettava näitä säännöksiä [päivämäärä – 12 kuukautta + 1 päivä tämän direktiivin voimaantulosta].
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 7 päivänä elokuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 174, 1.7.2011, s. 88.

      LIITE
      Korvataan direktiivin 2011/65/EU liitteessä III oleva 39 kohta seuraavasti:

                     ”39 a

                     Kadmiumselenidi valon taajuutta alentavissa (downshifting) kadmiumpohjaisissa puolijohde-nanokristalli-kvanttipisteissä, joita käytetään näyttöjärjestelmien valaistussovelluksissa (< 0,2 μg Cd/mm2 näyttöruutualuetta)

                     Päättyy kaikkien luokkien osalta [kaksi vuotta delegoidun direktiivin julkaisemisesta virallisessa lehdessä]”


title: Komission delegoitu direktiivi (EU) 2018/740, annettu 1 päivänä maaliskuuta 2018, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen alumiinissa seosaineena käytettävää lyijyä koskevan poikkeuksen osalta (ETA:n kannalta merkityksellinen teksti. )

text:
               18.5.2018

               FI

               Euroopan unionin virallinen lehti

               L 123/106

         KOMISSION DELEGOITU DIREKTIIVI (EU) 2018/740,
   annettu 1 päivänä maaliskuuta 2018,
   Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen alumiinissa seosaineena käytettävää lyijyä koskevan poikkeuksen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
   sekä katsoo seuraavaa:

               (1)

               Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä lyijyä.

               (2)

               Direktiivin 2011/65/EU liitteessä III olevassa kohdassa 6 b vahvistettiin poikkeus lyijyn käytölle seosaineena alumiinissa, jossa on enintään 0,4 painoprosenttia lyijyä, 21 päivään heinäkuuta 2016 asti. Komissio vastaanotti tällaisen luokkia 1–7 ja 10 koskevan poikkeuksen uusimista koskevan direktiivin 2011/65/EU 5 artiklan 5 kohdan mukaisen hakemuksen ennen 21 päivää tammikuuta 2015.

               (3)

               Lyijyä lisätään alumiiniin tarkoituksellisesti lastuttavuuden parantamiseksi teollisessa tuotannossa. Joitain lyijyttömiä vaihtoehtoja on hiljattain tullut markkinoille. Näiden vaihtoehtojen tekninen käyttökelpoisuus ja luotettavuus ovat vielä epäselviä.

               (4)

               Lisäksi vaikka lyijyä sisältävän alumiiniromun kierrätys on ympäristön kannalta hyödyllistä, tämän tahattomasti esiintyvän lyijyn poistaminen alumiinin kierrätysprosessista ei ole vielä teknisesti mahdollista.

               (5)

               Alumiiniseokset, joihin lyijyä ei lisätä tarkoituksellisesti, ja alumiiniseokset, joihin lyijyä lisätään tiettyjen ominaisuuksien tuottamiseksi, olisi erotettava toisistaan direktiivin 2011/65/EU liitteessä III olevan 6 b kohdan sanamuodossa kyseisen direktiivin 5 artiklan 1 kohdan a alakohdan mukaisesti.

               (6)

               Kun otetaan huomioon lyijyn tahaton esiintyminen, joka johtuu lyijyä sisältävän alumiiniromun kierrätyksestä, lyijyn poistamisen mahdottomuus ja kierrätetyn alumiinin pienempi ympäristövaikutus, on perusteltua myöntää luokkien 1–7 ja 10 osalta poikkeus 21 päivään heinäkuuta 2021 asti. Työstettäväksi tarkoitettujen alumiiniseosten lyijyn osalta olisi myönnettävä luokkia 1–7 ja 10 koskeva poikkeus, joka olisi voimassa kolme vuotta siitä, kun delegoitu direktiivi on julkaistu Euroopan unionin virallisessa lehdessä, jotta teollisuus voi toteuttaa markkinoilla saatavilla olevia lyijyttömiä vaihtoehtoja koskevat tarpeelliset arvioinnit ja mukautua mahdollisiin muutoksiin. Muiden luokkien kuin luokkien 1–7 ja 10 osalta nykyinen poikkeus on voimassa direktiivin 2011/65/EU 5 artiklan 2 kohdan toisessa alakohdassa vahvistettujen voimassaoloaikojen mukaisesti.

               (7)

               Sen vuoksi direktiiviä 2011/65/EU olisi muutettava,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 2011/65/EU liite III tämän direktiivin liitteen mukaisesti.
   2 artikla
   1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivään kesäkuuta 2019. Niiden on viipymättä toimitettava nämä säännökset kirjallisina komissiolle.
   Jäsenvaltioiden on sovellettava näitä säännöksiä 1 päivästä heinäkuuta 2019.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 1 päivänä maaliskuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 174, 1.7.2011, s. 88.

      LIITE
      Korvataan direktiivin 2011/65/EU liitteessä III oleva kohta 6 b seuraavasti:

                     ”6 b

                     Lyijy seosaineena alumiinissa, jossa on enintään 0,4 painoprosenttia lyijyä

                     Päättyy

                                 —

                                 21. heinäkuuta 2021 luokkien 8 ja 9 osalta, lukuun ottamatta in vitro -diagnostiikkaan tarkoitettuja lääkinnällisiä laitteita ja teollisuuden tarkkailu- ja valvontalaitteita;

                                 —

                                 21. heinäkuuta 2023 luokan 8 in vitro -diagnostiikkaan tarkoitettujen lääkinnällisten laitteiden osalta;

                                 —

                                 21. heinäkuuta 2024 luokan 9 teollisuuden tarkkailu- ja valvontalaitteiden sekä luokan 11 osalta.

                     6 b I

                     Lyijy seosaineena alumiinissa, jossa on enintään 0,4 painoprosenttia lyijyä, edellyttäen että se on peräisin lyijyä sisältävän alumiiniromun kierrätyksestä

                     Päättyy 21. heinäkuuta 2021 luokkien 1–7 ja 10 osalta.

                     6 b II

                     Lyijy seosaineena työstökoneisiin tarkoitetussa alumiinissa, jossa on enintään 0,4 painoprosenttia lyijyä

                     Päättyy 18 päivänä toukokuuta 2021 luokkien 1–7 ja 10 osalta.”


title: Komission delegoitu direktiivi (EU) 2018/970, annettu 18 päivänä huhtikuuta 2018, sisävesialusten teknisistä vaatimuksista annetun Euroopan parlamentin ja neuvoston direktiivin (EU) 2016/1629 liitteiden II, III ja V muuttamisesta

text:
               10.7.2018

               FI

               Euroopan unionin virallinen lehti

               L 174/15

         KOMISSION DELEGOITU DIREKTIIVI (EU) 2018/970,
   annettu 18 päivänä huhtikuuta 2018,
   sisävesialusten teknisistä vaatimuksista annetun Euroopan parlamentin ja neuvoston direktiivin (EU) 2016/1629 liitteiden II, III ja V muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon sisävesialusten teknisistä vaatimuksista, direktiivin 2009/100/EY muuttamisesta ja direktiivin 2006/87/EY kumoamisesta 14 päivänä syyskuuta 2016 annetun Euroopan parlamentin ja neuvoston direktiivin (EU) 2016/1629 (1) ja erityisesti sen 31 artiklan 1, 3 ja 4 kohdan,
   sekä katsoo seuraavaa:

               (1)

               Euroopan parlamentin ja neuvoston direktiivi 2006/87/EY (2) kumotaan Euroopan parlamentin ja neuvoston direktiivillä (EU) 2016/1629 7 päivästä lokakuuta 2018. Direktiivin (EU) 2016/1629 liitteen II mukaan kulkuneuvoihin sovellettavat tekniset vaatimukset ovat ne, jotka on esitetty ES-TRIN-normissa 2015/1.

               (2)

               Sisävesiliikenteen alalla toteutettavalla unionin toiminnalla olisi pyrittävä varmistamaan yhdenmukaisuus unionissa sovellettavien sisävesialuksia koskevien teknisten vaatimusten kehittämisessä.

               (3)

               Reinin navigaation keskuskomission (RNKK) puitteissa perustettiin 3 päivänä kesäkuuta 2015 sisävesiliikenteen normien laadinnasta vastaava eurooppalainen komitea (CESNI) laatimaan teknisiä normeja sisävesiliikenteen eri aloilla, erityisesti alusten, tietotekniikan ja miehistön osalta.

               (4)

               CESNI hyväksyi 6 päivänä heinäkuuta 2017 pitämässään kokouksessa sisävesialusten teknisiä vaatimuksia koskevan eurooppalaisen normin, jäljempänä ’ES-TRIN-normi’, 2017/1 (3).

               (5)

               ES-TRIN-normissa vahvistetaan sisävesiliikenteen alusten turvallisuuden varmistamiseksi tarvittavat yhtenäiset tekniset vaatimukset. Se sisältää säännöksiä laivanrakennuksesta, sisävesialusten varustamisesta ja laitteista, erityissäännöksiä tietyistä alusryhmistä, kuten matkustaja-aluksista, työntökytkyeistä ja säiliöaluksista, säännöksiä automaattisesta tunnistusjärjestelmästä, säännöksiä aluksen tunnistetiedoista, todistusmalleista ja rekisteristä, siirtymäsäännöksiä sekä teknisen normin soveltamisohjeita.

               (6)

               RNKK muuttaa lainsäädäntökehystään (Reinillä liikennöivien alusten tarkastamista koskevia määräyksiä) niin, että siinä viitataan uuteen normiin, jolloin uudesta normista tulee pakollinen Reinin vesiliikenteestä tehdyn tarkistetun yleissopimuksen soveltamisessa.

               (7)

               Direktiiviä (EU) 2016/1629 olisi sen vuoksi muutettava.

               (8)

               Johdonmukaisuuden varmistamiseksi muutetut säännökset olisi saatettava osaksi kansallista lainsäädäntöä ja niitä oli sovellettava samasta päivämäärästä joka on alun perin säädetty direktiivin (EU) 2016/1629 saattamiselle osaksi kansallista lainsäädäntöä ja sen soveltamiselle,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivi (EU) 2016/1629 seuraavasti:

               1)

               Korvataan liite II tämän direktiivin liitteellä I.

               2)

               Muutetaan liite III tämän direktiivin liitteen II mukaisesti.

               3)

               Muutetaan liite V tämän direktiivin liitteen III mukaisesti.

         2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 7 päivänä lokakuuta 2018 ja sovellettava niitä kyseisestä päivämäärästä alkaen. Niiden on viipymättä toimitettava nämä säännökset kirjallisina komissiolle.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 18 päivänä huhtikuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 252, 16.9.2016, s. 118.

      (2)  Euroopan parlamentin ja neuvoston direktiivi 2006/87/EY, annettu 12 päivänä joulukuuta 2006, sisävesialusten teknisistä vaatimuksista ja neuvoston direktiivin 82/714/ETY kumoamisesta (EUVL L 389, 30.12.2006, p. 1).

      (3)  Päätöslauselma CESNI 2017-II-1.

      LIITE I
      ”
            LIITE II
            VYÖHYKKEIDEN 1, 2, 3 JA 4 SISÄVESIVÄYLILLÄ LIIKENNÖIVIEN KULKUNEUVOJEN TEKNISET VÄHIMMÄISVAATIMUKSET
            Kulkuneuvoihin sovellettavat tekniset vaatimukset ovat ne, jotka on esitetty ES-TRIN-normissa 2017/1.
         ”

      LIITE II
      Muutetaan asetuksen (EU) 2016/1629 liite III seuraavasti:

                  1)

                  Korvataan 2 kohta seuraavasti:
                  ”2.   Lujuus ja vakavuus

                              —

                              Rakenteen vahvistaminen ja vakavuus

                              —

                              Hyväksytyn luokituslaitoksen antama todistus”

                  2)

                  Lisätään 8 kohta seuraavasti:
                  ”8.   Koneistot

                              —

                              Ohjausjärjestelmät

                              —

                              Potkuriakselit ja niiden lisälaitteet

                              —

                              Kuljetuskoneisto, kytkin ja niiden lisälaitteet

                              —

                              Keulapotkuri

                              —

                              Tyhjennysjärjestelmät ja palonsammutuslaitteet

                              —

                              Varavirtalähteet ja sähkölaitteet

                              —

                              Hyväksytyn luokituslaitoksen antama todistus”

      LIITE III
      Muutetaan asetuksen (EU) 2016/1629 liitteessä V olevan 2.01 artiklan 2 kohta seuraavasti:

                  1)

                  Korvataan c alakohta seuraavasti:

                              ”c)

                              yksi merenkulun asiantuntija, jolla on sisävesiväylien alusten kuljettamisen pätevyyskirja, jolla haltija valtuutetaan ohjaamaan tarkastettavaa alusta;”

                  2)

                  lisätään d alakohta seuraavasti:

                              ”d)

                              perinnealusten asiantuntija perinnealusten tarkastusta varten.”


title: Komission delegoitu direktiivi (EU) 2019/172, annettu 16 päivänä marraskuuta 2018, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen toimivan sähköliitoksen puolijohdepalan ja alustan välillä integroitujen piirien kääntösiru- eli flip chip -tekniikassa mahdollistavissa juotoksissa käytettävää lyijyä koskevan poikkeuksen osalta (ETA:n kannalta merkityksellinen teksti.)

text:
                  5.2.2019

                  FI

                  Euroopan unionin virallinen lehti

                  L 33/14

         KOMISSION DELEGOITU DIREKTIIVI (EU) 2019/172,
         annettu 16 päivänä marraskuuta 2018,
         Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen toimivan sähköliitoksen puolijohdepalan ja alustan välillä integroitujen piirien kääntösiru- eli flip chip -tekniikassa mahdollistavissa juotoksissa käytettävää lyijyä koskevan poikkeuksen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
         sekä katsoo seuraavaa:

                     (1)

                     Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä III lueteltuja tiettyjä vaarallisia aineita. Kyseistä vaatimusta ei sovelleta direktiivin 2011/65/EU liitteessä III lueteltuihin käyttötarkoituksiin.

                     (2)

                     Sähkö- ja elektroniikkalaitteiden eri luokat, joihin direktiiviä 2011/65/EU sovelletaan (luokat 1–11), luetellaan mainitun direktiivin liitteessä I.

                     (3)

                     Lyijy on rajoitusten kohteena oleva aine, joka mainitaan direktiivin 2011/65/EU liitteessä II. Rajoituksen ulkopuolelle on kuitenkin jätetty lyijyn käyttö juotoksissa, joilla mahdollistetaan toimiva sähköliitos puolijohdepalan ja alustan välillä integroitujen piirien kääntösiru- eli flip chip -tekniikassa, ja se sisältyy tällä hetkellä mainitun direktiivin liitteessä III olevaan poikkeukseen 15. Luokkien 1–7 ja 10 osalta poikkeuksen voimassaolo päättyi 21 päivänä heinäkuuta 2016.

                     (4)

                     Komissio vastaanotti tämän poikkeuksen uusimista koskevan, direktiivin 2011/65/EU 5 artiklan 5 kohdan mukaisen hakemuksen ennen 21 päivää tammikuuta 2015. Poikkeus on voimassa, kunnes kyseistä hakemusta koskeva päätös on tehty.

                     (5)

                     Lyijyä sisältäviä juotoksia käytetään kääntösiru- eli flip chip -tekniikassa juotosliitoksissa juotoshelminä puolijohdepalan kiinnittämiseksi alustaan. Juotosten on kestettävä elektromigraatiota tarvittavissa erittäin korkeissa virrantiheyksissä, niiden on pystyttävä luomaan juotoshierarkia, joka mahdollistaa komponenttien vaiheittaisen asentamisen ja uudelleenkäsittelyn valmistusprosessissa. Niillä on myös oltava korkea venyvyys lämpömekaanisen rasituksen vähentämiseksi juotemetallurgiarakenteissa, erityisesti suuremmissa puolijohdepaloissa.

                     (6)

                     Tietyissä nykyisen poikkeuksen kattamissa käyttötarkoituksissa lyijyn korvaaminen tai poistaminen on edelleen tieteellisesti ja teknisesti mahdotonta, koska luotettavia korvaavia materiaaleja ei ole. Poikkeus ei vaikuta heikentävästi Euroopan parlamentin ja neuvoston asetuksen (EY) N:o 1907/2006 (2) mukaiseen ympäristön- ja terveydensuojeluun. Sen vuoksi poikkeuksen voimassaolo olisi uusittava kyseisille käyttötarkoituksille.

                     (7)

                     Uusimista koskevat edellytykset eivät täyty minkään muun tällä hetkellä poikkeuksen piiriin kuuluvan käyttötarkoituksen osalta. Kyseisiä käyttötarkoituksia koskevan poikkeuksen olisi pysyttävä voimassa 12 kuukauden ajan tämän delegoidun direktiivin voimaantulosta direktiivin 2011/65/EU 5 artiklan 6 kohdan mukaisesti.

                     (8)

                     Koska uusimisen piiriin kuuluville käyttötarkoituksille ei ole luotettavia vaihtoehtoja markkinoilla, tällaisia käyttötarkoituksia koskeva poikkeus olisi uusittava luokkien 1–7 ja 10 osalta enintään viiden vuoden ajaksi 21 päivään heinäkuuta 2021. Ottaen huomioon tulokset, joita käynnissä olevista ponnisteluista luotettavan korvaavan aineen löytämiseksi on saatu, poikkeuksen voimassaololla tuskin on kielteisiä vaikutuksia innovointiin.

                     (9)

                     Muiden luokkien kuin luokkien 1–7 ja 10 osalta nykyinen poikkeus on edelleen voimassa direktiivin 2011/65/EU 5 artiklan 2 kohdan toisessa alakohdassa vahvistettujen voimassaoloaikojen mukaisesti. Selvyyden vuoksi voimassaolon päättymispäivät olisi lisättävä mainitun direktiivin liitteeseen III.

                     (10)

                     Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

            1 artikla
            Muutetaan direktiivin 2011/65/EU liite III tämän direktiivin liitteen mukaisesti.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 29 päivään helmikuuta 2020. Niiden on viipymättä toimitettava nämä säännökset kirjallisina komissiolle.
               Jäsenvaltioiden on sovellettava näitä säännöksiä 1 päivästä maaliskuuta 2020.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Brysselissä 16 päivänä marraskuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 174, 1.7.2011, s. 88.

            (2)  Euroopan parlamentin ja neuvoston asetus (EY) N:o 1907/2006, annettu 18. joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta (EUVL L 396, 30.12.2006, s. 1).

            LIITE
            Korvataan liitteessä III oleva poikkeus 15 seuraavasti:

                           ”15

                           Lyijy juotoksissa, joilla mahdollistetaan toimiva sähköliitos puolijohdepalan ja alustan välillä integroitujen piirien kääntösiru- eli flip chip -tekniikassa|

                           Koskee luokkia 8, 9 ja 11 ja päättyy

                                       —

                                       21.7.2021 luokkien 8 ja 9 osalta, lukuun ottamatta in vitro -diagnostiikkaan tarkoitettuja lääkinnällisiä laitteita ja teollisuuden tarkkailu- ja valvontalaitteita,

                                       —

                                       21.7.2023 luokan 8 in vitro -diagnostiikkaan tarkoitettujen lääkinnällisten laitteiden osalta,

                                       —

                                       21.7.2024 luokan 9 teollisuuden tarkkailu- ja valvontalaitteiden sekä luokan 11 osalta.

                           15 a

                           Lyijy juotoksissa, joilla mahdollistetaan toimiva sähköliitos puolijohdepalan ja alustan välillä integroitujen piirien kääntösiru- eli flip chip -tekniikassa, kun vähintään yksi seuraavista| edellytyksistä täyttyy

                                       —

                                       puolijohdeteknologian solmupiste, joka on vähintään 90 nm,

                                       —

                                       yksi puolijohdepala, jonka koko on vähintään, 300 mm2 missä tahansa puolijohdeteknologian solmupisteessä,

                                       —

                                       pinotut puolijohdepalaryhmät, joissa yksi puolijohdepala on vähintään 300 mm2 tai piivälittäjä vähintään 300 mm2.

                           Koskee luokkia 1–7 ja 10 ja päättyy 21.7.2021.”


title: Komission delegoitu direktiivi (EU) 2019/173, annettu 16 päivänä marraskuuta 2018, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen lasien emaloinnissa käytettävissä painoväreissä olevaa lyijyä ja kadmiumia koskevan poikkeuksen osalta (ETA:n kannalta merkityksellinen teksti.)

text:
                  5.2.2019

                  FI

                  Euroopan unionin virallinen lehti

                  L 33/17

         KOMISSION DELEGOITU DIREKTIIVI (EU) 2019/173,
         annettu 16 päivänä marraskuuta 2018,
         Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen lasien emaloinnissa käytettävissä painoväreissä olevaa lyijyä ja kadmiumia koskevan poikkeuksen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
         sekä katsoo seuraavaa:

                     (1)

                     Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja tiettyjä vaarallisia aineita. Kyseistä vaatimusta ei sovelleta direktiivin 2011/65/EU liitteessä III lueteltuihin käyttötarkoituksiin.

                     (2)

                     Sähkö- ja elektroniikkalaitteiden eri luokat, joihin direktiiviä 2011/65/EU sovelletaan (luokat 1–11), luetellaan mainitun direktiivin liitteessä I.

                     (3)

                     Lyijy ja kadmium ovat rajoitusten kohteena olevia aineita, jotka mainitaan direktiivin 2011/65/EU liitteessä II. Rajoituksen ulkopuolelle on kuitenkin jätetty lyijyn ja kadmiumin käyttö tietyissä lasien emaloinnissa käytettävissä painoväreissä, ja se sisältyy tällä hetkellä mainitun direktiivin liitteessä III olevaan poikkeukseen 21. Luokkien 1–7 ja 10 osalta poikkeuksen voimassaolo päättyi 21 päivänä heinäkuuta 2016.

                     (4)

                     Komissio vastaanotti tämän poikkeuksen uusimista koskevan, direktiivin 2011/65/EU 5 artiklan 5 kohdan mukaisen hakemuksen ennen 21 päivää tammikuuta 2015. Poikkeus pysyy voimassa siihen asti, kun kyseistä hakemusta koskeva päätös on tehty.

                     (5)

                     Lasille levitettävien painovärien lyijy ja kadmium muodostavat pysyvän tuotteen merkinnän erityisesti hehkulamppujen lasikuvuissa. Merkinnällä on useita tarkoituksia, kuten eurooppalainen vaatimustenmukaisuus (CE) ja sähkö- ja elektroniikkalaiteromua (SER) koskeva merkintä, joiden avulla tunnistetaan valmistaja sekä lampun tyyppi ja teho, mikä on tärkeää turvallisuuden, lampun asianmukaisen vaihtamisen ja kierrätyksen kannalta. Merkinnän pysyvyys on tärkeää tuotteen merkintöjen luettavuuden säilyttämiseksi tuotteen koko elinkaaren ajan, kuten lainsäädännössä ja tuoteturvallisuusstandardeissa edellytetään.

                     (6)

                     Lyijyn olennaisiin ominaisuuksiin kuuluvat muun muassa hyvä pito, alhaisemmat emalointilämpötilat, parempi pysyvyys ja sameus.

                     (7)

                     Kadmiumia käytetään emalin tiettyjen värisävyjen saavuttamiseksi eri käyttötarkoituksissa, kuten turvallisuus- ja varoitussovelluksissa, joissa tiettyjen värisävyjen katsotaan parantavan näkyvyyttä. Sillä on myös merkittäviä suodatustoimintoja.

                     (8)

                     Luokkiin 1–7 ja 10 sovellettavan poikkeuksen soveltamisalaan kuuluvissa tietyissä käyttötarkoituksissa lyijyn korvaaminen tai poistaminen on edelleen tieteellisesti ja teknisesti mahdoton toteuttaa, koska luotettavia korvaavia aineita ei ole. Poikkeus ei vaikuta heikentävästi Euroopan parlamentin ja neuvoston asetuksen (EY) N:o 1907/2006 (2) mukaiseen ympäristön- ja terveydensuojeluun. Sen vuoksi poikkeus olisi uusittava kyseisille käyttötarkoituksille ja luokille.

                     (9)

                     Luokkiin 1–7 ja 10 sovellettavan poikkeuksen soveltamisalaan kuuluvien tiettyjen käyttötarkoitusten osalta kadmiumin korvaaminen tai poistaminen on edelleen tieteellisesti ja teknisesti mahdoton toteuttaa, koska luotettavia korvaavia aineita ei ole. Poikkeuksella ei heikennetä asetuksen (EY) N:o 1907/2006 mukaista ympäristön ja terveyden suojelua. Sen vuoksi poikkeus olisi uusittava kyseisille käyttötarkoituksille ja luokille.

                     (10)

                     Uusimista koskevat edellytykset eivät täyty minkään muun vapautuksen piiriin tällä hetkellä kuuluvan käyttötarkoituksen osalta. Kyseisiä käyttötarkoituksia koskevan poikkeuksen olisi pysyttävä voimassa 12 kuukauden ajan tämän delegoidun direktiivin voimaantulosta direktiivin 2011/65/EU 5 artiklan 6 kohdan mukaisesti.

                     (11)

                     Koska uusimisen piiriin kuuluville lyijyä sisältäville sovelluksille ei ole luotettavia vaihtoehtoja markkinoilla, tällaisia käyttötarkoituksia koskeva poikkeus olisi uusittava luokkien 1–7 ja 10 osalta enintään viiden vuoden ajaksi 21 päivään heinäkuuta 2021. Ottaen huomioon tulokset, joita käynnissä olevista ponnisteluista luotettavan korvaavan aineen löytämiseksi on saatu, poikkeuksen voimassaololla tuskin on kielteisiä vaikutuksia innovointiin.

                     (12)

                     Koska uudistuksen piiriin kuuluville kadmiumia sisältäville käyttösovelluksille ei ole luotettavia vaihtoehtoja markkinoilla, tällaisia sovelluksia koskeva poikkeus olisi uusittava luokkien 1–7 ja 10 osalta enintään viiden vuoden ajaksi 21 päivään heinäkuuta 2021. Ottaen huomioon tulokset, joita käynnissä olevista ponnisteluista luotettavan korvaavan aineen löytämiseksi on saatu, poikkeuksen voimassaololla tuskin on kielteisiä vaikutuksia innovointiin.

                     (13)

                     Muiden luokkien kuin luokkien 1–7 ja 10 osalta nykyinen poikkeus on edelleen voimassa direktiivin 2011/65/EU 5 artiklan 2 kohdan toisessa alakohdassa vahvistettujen voimassaoloaikojen mukaisesti. Selvyyden vuoksi voimassaolon päättymispäivät olisi lisättävä mainitun direktiivin liitteeseen III.

                     (14)

                     Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

            1 artikla
            Muutetaan direktiivin 2011/65/EU liite III tämän direktiivin liitteen mukaisesti.

            2 artikla

               1.   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 29 päivään helmikuuta 2020. Niiden on viipymättä toimitettava nämä säännökset kirjallisina komissiolle.
               Jäsenvaltioiden on sovellettava näitä säännöksiä 1 päivästä maaliskuuta 2020.
               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

            3 artikla
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            4 artikla
            Tämä direktiivi on osoitettu kaikille jäsenvaltioille.

            Tehty Brysselissä 16 päivänä marraskuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 174, 1.7.2011, s. 88.

            (2)  Euroopan parlamentin ja neuvoston asetus (EY) N:o 1907/2006, annettu 18. joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta (EUVL L 396, 30.12.2006, s. 1).

            LIITE
            Korvataan direktiivin 2011/65/EU liitteessä III oleva poikkeus 21 seuraavasti:

                           ”21

                           Lyijy ja kadmium painoväreissä, joita käytetään lasien, esimerkiksi borosilikaatti- ja soodalasien emaloinnissa

                           Koskee luokkia 8, 9 ja 11 ja päättyy:

                                       —

                                       21.7.2021 luokkien 8 ja 9 osalta, lukuun ottamatta in vitro -diagnostiikkaan tarkoitettuja lääkinnällisiä laitteita ja teollisuuden tarkkailu- ja valvontalaitteita,

                                       —

                                       21.7.2023 luokan 8 in vitro -diagnostiikkaan tarkoitettujen lääkinnällisten laitteiden osalta,

                                       —

                                       21.7.2024 luokan 9 teollisuuden tarkkailu- ja valvontalaitteiden sekä luokan 11 osalta.

                           21 a

                           Kadmium, kun sitä käytetään väripainetulla lasilla suodatustoimintojen mahdollistamiseksi ja komponenttina sellaisissa valaisinsovelluksissa, jotka on asennettu sähkö- ja elektroniikkalaitteiden näyttöihin ja ohjauspaneeleihin.

                           Koskee luokkia 1–7 ja 10, lukuun ottamatta poikkeuksen 21 b tai 39 kattamia käyttötarkoituksia, ja päättyy 21.7.2021.

                           21 b

                           Kadmium painoväreissä, joita käytetään lasien, esimerkiksi borosilikaatti- ja soodalasien emaloinnissa

                           Koskee luokkia 1–7 ja 10, lukuun ottamatta poikkeuksen 21 a tai 39 kattamia käyttötarkoituksia, ja päättyy 21.7.2021.

                           21 c

                           Lyijy painoväreissä, joita käytetään emalien levittämiseen muulle kuin borosilikaattilasille.

                           Koskee luokkia 1–7 ja 10 ja päättyy 21.7.2021.”